  Майя Бывальцева Удмуртиын А гепатитэн висисьёс пӧлысь тосэзгес уло Ижкарысь Первомай ёросын. Журналистъёслы со сярысь вераз элькунысь тазалыкез утёнъя министр Алексей Чуршин. Ар кутсконысен улосвылын 333 адями ӵужектонэн черлаз: 237-ез 9 толэзь ӵоже но 96-ез коньывуонэ. 83 процентэз висисьёс — Первомай ёросын улӥсьёс. Югдурез эскерыса, эмчиос валазы, чер паласьконлэн валтӥсь мугез — быректымтэ вуэз юон. Тодэ вайытом, Удмуртиын висён шуак паськыт вӧлмиз куарусёнэ. Соку мугъёс пӧлын веразы вал чылкытлыкъя куронъёсты чакламтэез. «Тазалыкез утёнъя министерстволы чалам коньдон пӧлысь коньывуонэ ми ватсаса 14 миллион манетсэ висъямы (А гепатитэн нюръяськыны — ред.). Со ватсаса 10 сюрс 500 доза вакцина басьтыны но ватсаса 300 классъёсысь дышетскисьёслы прививка пуктыны луонлык сётоз, угось кышкытлык улэ нырысь ик шедё дышетскисьёс», — пусйиз Чуршин. Солэн верамезъя, вакцина Удмуртие вуыны кутскиз 26-тӥ коньывуонэ. Со сяна, ар кутсконын элькун эшшо 2 сюрс 500 вакцина басьтӥз, отысь 500 палаез — арлыдо адямиос понна. Тегъёс: Тазалык Ижкар висён Удмуртия Тазалыкезутёнъяминистерство  